Pokémon Red һәм Green уңыш ҡаҙанғас, башҡаларына ла аниме-экранлаштырыу эшләргә ҡарар ителә. Сериалды Oriental Light Magic студияһы төшөрә, финанс ярҙамын Nintendo, TV Tokyo һәм Shogakukan күрһәтә. «Покемон! Мин һине һайлайым!» тигән беренсе среия 1997 йылдың 1 апрелендә күрһәтелә. Шунан бирле 800-ҙән ашыу серия сыға, ул әле лә дауам итә. «Покемон» буйынса тулы метражлы фильмдар ҙа бар, ҡайһылары кинотеатрҙа күрһәтелә. Ҡыҫҡа метражлы фильмдар ҙа сыға. 2018 йылға ҡарата 20 тулы метражлы һәм 27 ҡыҫҡа метражлы фильм сыҡҡан.